Diari Oficial de la Generalitat Valenciana


Sumari del DOGV 6883, del 17-10-2012 (2012/9102)

Notificació de la sentència dictada en el procediment de guarda, custòdia i aliments de fill menor número 513/2011.
-------------------------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9102


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda, custòdia i aliments de fill menor número 513/2011. [2012/9102]  
Família guarda i custòdia al fill menor no matrimoni no consensuat 000513/2011-M4   
De: Lucía Alcalá Cardo.   
Procuradora: M. Jesús Caro Rodríguez.  
Contra: Julio Mendoza Díaz.   
En este procediment de guarda, custòdia i aliments, seguit a instàncies de Lucía Alcalá Cardo contra Julio Mendoza Díaz, s'ha dictat la sentència que, literalment, diu el següent:   
«Sentència número 614/2012   
Alacant, 18 de setembre de 2012   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 513/2011 entre les parts següents: d'una banda, com a demandant Lucía Alcalá Cardo, representada per la procuradora senyora Caro Rodríguez i assistida per la lletrada Von Drahosch; i d'una altra, com a demandat Julio Mendoza Díaz, declarat en rebel·lia. Les actuacions versen sobre guarda, custòdia i aliments en relació amb la filla menor d'edat, i hi intervé el Ministeri Fiscal.   
Dispositiva  
Estime en part la demanda formulada per la procuradora senyora Caro Rodríguez, en nom i representació de Lucía Alcalá Cardo contra Julio Mendoza Díaz, declarat en rebel·lia, i dispose les següents mesures en benefici de la filla menor:   
1. La filla menor d'ambdós parts, Y. , sotmesa a la pàtria potestat d'ambdós progenitors, quedarà sota la guàrdia i custòdia de la mare. Cada progenitor ha de mantindre informat el contrari sobre l'evolució escolar, social i sanitària de la filla, sempre que el progenitor no ho puga obtindre per ell, i estan obligats els professionals que s'ocupen de la menor a subministrar, tant al pare com a la mare, qualsevol informació que els sol·liciten sobre la seua filla, per ser ambdós titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la seua notificació fefaent) o disposar d'una autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psiquiàtrics o psicològics i, en general, qualsevol alteració que afecte de manera important a la vida de la menor.   
2. S'establix com a règim de visites i comunicacions amb el progenitor no custodi els caps de setmana alterns, des del divendres a les 18.00 hores fins al diumenge a les 18.00, i els següents períodes vacacionals:   
Vacacions d'estiu. Els anys parells: des de l'últim dia lectiu anterior a les vacacions a les 20.00 hores fins al 30 de juny a les 20.00 hores, amb la mare; des de l'esmentada hora fins al 15 de juliol a les 20.00 hores, amb el pare; des d'este moment fins al 31 de juliol a les 20.00 hores, amb la mare; des de llavors fins al 15 d'agost a les 20.00 hores, amb el pare; passarà a estar amb la mare fins al 31 d'agost a les 20.00 hores; i finalment amb el pare des de llavors fins al dia anterior al començament del curs escolar a les 20.00 hores. Els anys imparells s'invertirà l'orde.   
Nadal. Anys parells: de l'últim dia lectiu anterior a les vacacions a les 20.00 hores fins al 30 de desembre a les 20.00 hores amb la mare; des de llavors fins a l'últim dia vacacional de Nadal a les 20.00 hores, amb el pare. Els anys imparells al contrari.   
Setmana Santa. Anys parells: des de l'últim dia lectiu anterior a les vacacions a les 20.00 hores fins al dilluns de Pasqua a les 20.00 hores, amb la mare; des d'este moment fins al diumenge següent a les 20.00 hores, amb el pare. Els anys imparells al revés.   
Si les vacacions escolars són distintes, es distribuiran igualment a mitges entre ambdós progenitors, en el sentit altern indicat.   
  
Els períodes vacacionals interrompran el règim ordinari de visites de caps de setmana: correspondran el primer cap de setmana posterior al període vacacional a aquell dels progenitors que no haja tingut la menor durant l'últim període vacacional.   
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos la menor serà arreplegada a les 18.00 hores de l'últim dia lectiu anterior al pont o festiva i serà tornada l'últim dia festiu a les 18.00 hores.   
Quant als dies especials, amb independència del progenitor a qui corresponga el dia d'acord amb el règim de visites anteriorment exposat, el dia del pare i el dia de la mare correspondrà al progenitor de què es tracte, en horari d'11.00 (des de les 18.00 hores, si és dia lectiu) a 20.00 hores.   
El progenitor que els tinga, haurà de lliurar al contrari, junt amb la menor, la roba i documentació relativa a esta que puga necessitar durant l'estada amb ell, i també el DNI, passaport, targeta sanitària, etc., així com la medicació que, si és el cas, necessite.   
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en companyia seua, i hauran de respectar, en tot cas, els horaris de descans i estudi de la filla.   
El pare no podrà traure la xiqueta del país on esta residisca amb la mare sense el consentiment exprés i per escrit de la progenitora o una autorització judicial.   
Els lliuraments i arreplegues de la menor seran realitzats al domicili matern, pel mateix progenitor o per una tercera persona autoritzada per este.   
3. S'assenyala la quantitat de dos-cents (200) euros en concepte d'aliments en favor de la filla, quantitat que el pare ingressarà els primers cinc dies de cada mes en el compte que a estos efectes assenyale l'altre progenitor, i que s'actualitzarà anualment d'acord amb les variacions de l'IPC, i cada progenitor haurà de pagar el 50% dels gastos extraordinaris que puga ocasionar la filla. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'han d'assumir el 50% els que es realitzen per comú acord entre els progenitors, i en cas contrari n'assumirà el pagament aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent hauran de ser consentits per ambdós progenitors; s'entendrà que el contrari consent en la realització del gasto quan, després d'haver-se notificat la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.   
  
A estos efectes, el primer termini de pensió, corresponent al mes de setembre, s'ha de pagar dins dels cinc dies següents a la notificació de la resolució a l'obligat al pagament.   
4. No s'aprecien motius per a imposar les costes processals a cap dels litigants.   
Mode d'impugnació: per mitjà d'un recurs d'apel·lació, davant de la Audiència Provincial d'Alacant (article 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 €, el qual es tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'emplenar el codi de compte corrent (CCC, 20dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme».  
I atés que el demandat, Julio Mendoza Díaz, es troba en parador ignorat, expedisc este edicte a fi que li valga de notificació de forma deguda.   
  
Alacant, 18 de setembre de 2012.- El secretari judicial: Pedro F. González de Pereda.